***ส่วนที่ 1 สภาพทั่วไปและข้อมูลพื้นฐาน***

***แผนพัฒนาท้องถิ่น***

***(พ.ศ.2561-2565 ) ฉบับทบทวน***

***ของ องค์การบริหารส่วนตำบลวังเย็น อำเภอนครปฐม จังหวัดนครปฐม***

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ***ส่วนที่ ๑ สภาพทั่วไปและข้อมูลพื้นฐานองค์การบริหารส่วนตำบล***

* **๑.ด้านกายภาพ**

**๑.๑ ที่ตั้งของหมู่บ้านหรือชุมชนหรือตำบล**

 **แผนที่ตำบลวังเย็น อำเภอเมือง จังหวัดนครปฐม**

****

องค์การบริหารส่วนตำบลวังเย็น ได้รับการจัดตั้งเป็นองค์การบริหารส่วนตำบลเมื่อปี พ.ศ. ๒๕๓๙ มีสำนักงานเลขที่ ๙/๑ หมู่ที่ ๖ ตำบลวังเย็น อำเภอเมืองนครปฐมจังหวัดนครปฐมในสมัยรัชกาล ที่ ๖ พระบาทสมเด็จพระมงกุฎเกล้าเจ้าอยู่หัวฯ ได้เสด็จมาประพาสและทรงพักที่ริมน้ำซึ่งได้ทรงตรัสว่าสถานที่แห่งนี้มีแม่น้ำลำคลองที่เย็นสดชื่นเพราะแม่น้ำลำคลองเต็มตลิ่งพระองค์จึงตรัสให้สถานที่แห่งนี้ชื่อว่าวังน้ำเย็น ต่อมาได้สร้างวัดขึ้นภายในบริเวณนี้ชาวบ้านเรียกกันว่าวัดวังเย็น

**๑.๒ลักษณะภูมิประเทศ**

 องค์การบริหารส่วนตำบลวังเย็น เป็นตำบลหนึ่งใน ๒๔ ตำบลของอำเภอเมืองนครปฐมอยู่ทางทิศตะวันตกของอำเภอเมืองนครปฐม ห่างจากที่ว่าการอำเภอเมืองนครปฐม ประมาณ๑๑กิโลเมตร ห่างจากศาลากลางจังหวัด๖กิโลเมตรมีเนื้อที่โดยประมาณ ๓.๔๓๖ตารางกิโลเมตร ภูมิประเทศโดยทั่วไปมีลักษณะเป็นที่ราบลุ่มประชากรมีอาชีพทำนาทำสวนผักมีคลองธรรมชาติมีคลองท่าผา – บางแก้วไหลผ่าน

 **๑.๓ ลักษณะภูมิอากาศ**

ภูมิอากาศของตำบลวังเย็นจัดอยู่ในประเภทฝนเมืองร้อนเฉพาะฤดู (tropical savannah climate) สภาพอากาศโดยทั่วไปขึ้นอยู่กับอิทธิพลของลมมรสุม ฤดูฝนจึงมีฝนตกชุก ฤดูร้อนอากาศค่อนข้างร้อน ส่วนฤดูหนาวอากาศไม่หนาวจัด เฉลี่ยแล้วอุณหภูมิทั้งปีประมาณ ๒๘ องศาเซลเซียส โดยฤดูร้อนเริ่มตั้งแต่เดือนกุมภาพันธ์ถึงกลางเดือนพฤษภาคม อากาศจะร้อนและแห้ง อุณหภูมิสูงสุดจะอยู่ในช่วงเดือนเมษายน เฉลี่ย ๓๖.๘ องศาเซลเซียส และมีลมพัดจากอ่าวไทยเข้าสู่จังหวัดนครปฐมทางทิศตะวันตกเฉียงใต้ฤดูฝนเริ่มตั้งแต่เดือนพฤษภาคมไปจนถึงเดือนตุลาคม ซึ่งเป็นช่วงมรสุมตะวันตกเฉียงใต้พัดผ่าน โดยฝนจะทิ้งช่วงในเดือนมิถุนายนถึงเดือนกรกฎาคม และจะตกชุกในเดือนกันยายน ฤดูหนาวเริ่มตั้งแต่เดือนพฤศจิกายนไปจนถึงเดือนมกราคม ซึ่งเป็นช่วงที่ลมมรสุมตะวันออกเฉียงเหนือ พัดพาความหนาวมาสู่ประเทศไทย โดยมีลักษณะอากาศหนาวเย็นเป็นช่วง ๆ ช่วงหนาวที่สุด จะอยู่ในราวปลายเดือนธันวาคมถึงสิ้นเดือนมกราคม อุณหภูมิต่ำสุดเฉลี่ย ๑๗.๒ องศาเซลเซียส

 **๑.๔ ลักษณะของดิน**

ตำบลวังเย็น ตั้งอยู่ในจังหวัดนครปฐม ซึ่งอยู่บนที่ราบภาคกลางตอนล่างหรือที่ราบลุ่มบริเวณสามเหลี่ยมแม่น้ำเจ้าพระยา แม่น้ำท่าจีน และแม่น้ำแม่กลอง พื้นดินค่อนข้างราบเรียบ มีความลาดเทประมาณ ๑ - ๒ องศา ระดับความสูงเฉลี่ยประมาณ ๓ เมตรจากระดับน้ำทะเลปานกลาง ตำบลวังเย็นอยู่ในพื้นที่แถบตะวันตกของแม่น้ำท่าจีน ซึ่งเป็นบริเวณลานตะพักชั้นต่ำ ในเขตอำเภอเมืองนครปฐม อำเภอนครชัยศรี และอำเภอสามพราน มีความกว้างประมาณ ๕-๒๘ กิโลเมตร แล้วค่อยแคบลงในเขตอำเภอกำแพงแสน อำเภอดอนตูม และทางตะวันตกของอำเภอบางเลน คิดเป็นพื้นที่ประมาณ ๔๐ % ของพื้นที่จังหวัด ลักษณะดินส่วนใหญ่จะเป็นดินร่วนปนทราย บางแห่งดินตะกอนตกทับถมเป็นดอนสูงขึ้นมาประมาณ ๕ เมตร ได้แก่ ดอนตูม และดอนพุทรา ในเขตอำเภอดอนตูม ตำบล ดอนเสาเกียด และตำบลดอนยายหอม ในเขตอำเภอเมืองนครปฐม เป็นต้น บริเวณลานตะพักน้ำชั้นต่ำเป็นแหล่งปลูกข้าว ปลูกพืชไร่ ผักและผลไม่ต่าง ๆ

ปัจจุบันพื้นที่ตำบลวังเย็นส่วนใหญ่ใช้เพื่อการเกษตรกรรมคือปลูกข้าว ปลูกพืชไร่ตามฤดูกาลในด้านปศุสัตว์มีการเลี้ยงโคสุกรไก่ ฯลฯ ซึ่งเป็นที่นิยมเลี้ยงของชาวบ้านเพื่อขายส่งในประเทศในด้านการถือครองที่ดินส่วนใหญ่ชาวบ้านเป็นเจ้าของที่ดินทำกินเองเนื่องจากตำบลวังเย็นเป็นตำบลที่ตั้งอยู่ในเขตอำเภอเมืองดังนั้นชาวบ้านจึงสามารถดำรงชีวิตโดยการทำผลผลิตทางการเกษตรออกไปขายในตลาดบ้านเรือนที่พักอาศัยส่วนใหญ่จะเป็นการปลูกในที่ดินทำกินของตนเองซึ่งสะดวกในการดูแลรักษา จากการที่ปลูกในที่ของตนเองจึงทำให้บ้านแต่ละหลังอยู่กระจัดกระจายยกเว้นบางแห่งที่เป็นร้านค้าจะเป็นแหล่งชุมชน

**๒.ด้านการเมือง/การปกครอง**

 **๒.๑ เขตการปกครอง**

 ทิศเหนือ ติดต่อกับเขต ตำบลลำพยา อำเภอเมือง จังหวัดนครปฐม

ทิศใต้ ติดต่อกับเขต ตำบลดอนใหญ่ อำเภอบางแพ จังหวัดราชบุรี

ทิศตะวันออก ติดต่อกับเขต ตำบลบางแขม อำเภอเมือง จังหวัดนครปฐม

ทิศตะวันตก ติดต่อกับเขต ตำบลหนองดินแดง อำเภอเมือง จังหวัดนครปฐม

ตำบลวังเย็นแบ่งเขตการเลือกตั้งออกเป็น๖ หมู่บ้าน ดังนี้

หมู่ที่ ๑ ชื่อบ้านวังเย็นนอก หมู่ที่ ๔ ชื่อบ้านไร่ต้นสำโรง

 หมู่ที่ ๒ ชื่อบ้านวังเย็นใน หมู่ที่ ๕ ชื่อบ้านลำน้ำโจน

 หมู่ที่ ๓ ชื่อบ้านไผ่แหลม หมู่ที่ ๖ ชื่อบ้านคันไผ่

 **๒.๒ การเลือกตั้ง**

การเลือกตั้งผู้บริหาร และ สมาชิกสภาองค์การบริหารส่วนตำบล ตามพระราชบัญญัติสภาตำบล

และองค์การบริหารส่วนตำบล พ.ศ. 2537 และที่แก้ไขเพิ่มเติมถึงปัจจุบัน มีจำนวน 6 หมู่บ้าน หากมีการเลือกตั้งในครั้งหน้า จะมีผู้บริหารท้องถิ่น (นายกองค์การบริหารส่วนตำบล) จำนวน 1 คน จะมีการเลือกตั้งสมาชิกสภาองค์การบริหารส่วนตำบล หมู่บ้านละ 2 คน 6 หมู่บ้าน รวมเป็น 12 คน

**๓. ประชากร**

**๓.๑ ข้อมูลเกี่ยวกับจำนวนประชากร**

จำนวนประชากร ย้อนหลัง 3ปี (ปี 2559 - 2561)ตามทะเบียนราษฎร์จังหวัดนครปฐม ปี 2559 มีประชากรเพิ่มขึ้น 41 คน ปี 2560 มีประชากรเพิ่มขึ้น 4 คน ปี 2561 มีประชากรลดลง 12 คน(แสดงตามตารางที่ 1 )

**ตารางที่ 1ตารางเปรียบเทียบจำนวนประชากรย้อนหลัง 3 ปี ( ปี 2559 - 2561 )**

**\*\*\* แหลงที่มาของข้อมูล : จากสำนักงานสถิติแห่งชาติ**

|  |  |  |  |  |  |
| --- | --- | --- | --- | --- | --- |
| **ปี** | **จำนวนประชากร****ชาย/คน** | **จำนวนประชากร****หญิง/คน** | **จำนวนรวม/คน** | **จำนวนประชากรเฉลี่ย** | **จำนวนครัวเรือน** |
| **2559** | 1,553 | 1,686 | 3,239 | 1,619 | 817 |
| **2560** | 1,556 | 1,687 | 3,243 | 1,621 | 852 |
| **2561** | 1,546 | 1,685 | 3,231 | 1,615 | 857 |

**การคาดการณ์ในอนาคต** จะเห็นได้ว่าจำนวนประชากรที่เพิ่มขึ้นตั้งแต่ 2559-2561 นั้น มีจำนวนที่เพิ่มขึ้นของประชากรต่อปีน้อยมากและจำนวนประชากรกลับลดลงในปี 2561 ไม่ต่างกับจำนวนที่เพิ่มขึ้นเลย ซึ่งแสดงได้ว่าอัตราการเกิดลดลงอาจมีแนวโน้มส่งผลต่อจำนวนประชากรที่อยู่ในวัยทำงานลดลงด้วย แต่ประชากรในวัยสูงอายุเพิ่มมากขึ้น ส่งกระทบต่อการพัฒนาท้องถิ่นด้านเศรษฐกิจ สวัสดิการสังคม เป็นอย่างมาก

**๓.๒ ช่วงอายุและจำนวนประชากร**

|  |  |  |  |  |  |  |  |
| --- | --- | --- | --- | --- | --- | --- | --- |
| **หมู่ที่** | **ชื่อหมู่บ้าน** | **แรกเกิด- ต่ำกว่า ๓ ปี** | **4 -๒๐**  | **๒๑-๖๐** | **๖๑ – ๙๐** | **91-ขึ้นไป** | **รวมจำนวน** |
| ๑ | บ้านวังเย็นนอก | 23 | 84 | 260 | 57 | 1 | 426 |
| ๒ | บ้านวังเย็นใน | 10 | 45 | 152 | 40 | 2 | 249 |
| ๓ | บ้านไผ่แหลม | 15 | 88 | 259 | 43 | 4 | 409 |
| ๔ | บ้านไร่ต้นสำโรง | 39 | 177 | 535 | 122 | 3 | 878 |
| ๕ | บ้านลำน้ำโจน | 32 | 99 | 413 | 99 | 2 | 686 |
| ๖ | บ้านคันไผ่ | 37 | 147 | 333 | 63 | 2 | 583 |
| **รวมทั้งสิ้น** | **156** | **640** | **1,952** | **424** | **14** | **๓,231** |

 \*\*\* ข้อมูล ณ เดือน มกราคม 2562

 \*\*\* แหล่งที่มา ทะเบียนราษฎร์ จังหวัดนครปฐม

**๔ สภาพทางสังคม**

**๔.๑ การศึกษา**

ในพื้นที่องค์การบริหารส่วนตำบลวังเย็น มีโรงเรียนในพื้นที่ระดับประถมศึกษาจำนวน 2แห่ง ได้แก่ โรงเรียนวังเย็น มีนักเรียน จำนวน 73 คน และ โรงเรียนบ้านไร่ต้นสำโรง มีนักเรียน จำนวน 130 คน , มีศูนย์พัฒนาเด็กเล็กจำนวน 1 แห่ง ได้แก่ศูนย์พัฒนาเด็กเล็กตำบลวังเย็น มีนักเรียนจำนวน 18 คน

และศูนย์การศึกษานอกโรงเรียนประจำตำบลวังเย็น 1 แห่ง มีนักเรียน 30 คน

|  |  |  |
| --- | --- | --- |
| **ที่** | **ชื่อสถานศึกษา** | **จำนวน** |
| **ระดับ** | **สังกัด** | **แห่ง** | **ครู** | **นักเรียน** |
| ๑ | ศูนย์พัฒนาเด็กเล็กตำบลวังเย็น | ก่อนวัยเรียน | อบต. | ๑ | ๒ | 18 |
| ๒ | โรงเรียนวัดวังเย็น | ประถมศึกษา | สพฐ. | 1 |  | 73 |
| 3 | โรงเรียนบ้านไร่ต้นสำโรง | ประถมศึกษา | สพฐ. | 1 |  | 130 |
| 4 | ศูนย์การศึกษานอกโรงเรียนตำบล วังเย็น | ประถมศึกษาและมัธยมศึกษา |  กศน. | ๑ | ๑ | ๓๐ |
|  | **รวม** | **๔** |  **๒๐** | **257** |

 \*\*\* ข้อมูล ณ เดือนพฤษภาคม 2562

**๔.๒ สาธารณสุข**

ในพื้นที่องค์การบริหารส่วนตำบลวังเย็น มี โรงพยาบาลส่งเสริมสุขภาพตำบลวังเย็น จำนวน 1 แห่ง ประชาชนส่วนมากมีสุขภาพที่ดี มีการคัดกรองสุขภาพให้กับประชาชนกลุ่มเสี่ยง โรคที่มักเกิดแก่ประชากรในชุมชน เช่นกัน ได้แก่ โรคความดัน เบาหวาน โรคเอดส์ โรคไข้เลือดออก มือ-เท้า-ปาก ในเด็ก และโรคอื่นๆ อีกมาก มีสถิติเข้ารับการรักษาพยาบาล ปัญหาคือประชาชนบางรายไม่ยอมไปคัดกรองหรือตรวจสุขภาพประจำปี การแก้ไขปัญหา คือ อบต.วังเย็น และโรงพยาบาลส่งเสริมสุขภาพตำบลวังเย็น ได้จัดกิจกรรมร่วมมือกันรณรงค์ให้หมู่บ้านเห็นความสำคัญในเรื่องนี้ซึ่งก็ได้ผลในระดับหนึ่ง ประชาชนให้ความร่วมมือเป็นอย่างดี แต่ต้องเป็นการดำเนินการอย่างต่อเนื่องเป็นประจำทุกปี จากการสำรวจข้อมูลพื้นฐาน บางครัวเรือนไม่ได้กินอาหารที่ถูกสุขลักษณะ การใช้ยาเพื่อบำบัดอาการเจ็บป่วยที่ไม่เหมาะสม การออกกำลังกายยังไม่สม่ำเสมอ และประชากรส่วนมากไม่ได้รับการตรวจสุขภาพ ปัญหาเหล่านี้ อบต.วังเย็น พยายามอย่างยิ่งที่จะแก้ไข โดยร่วมมือกับโรงพยาบาลส่งเสริมสุขภาพตำบลวังเย็น จัดกิจกรรมเพื่อแก้ไขปัญหา

**๔.๓ อาชญากรรม**

ในพื้นที่ องค์การบริหารส่วนตำบลวังเย็น มี ที่พักสายตรวจตำบลวังเย็น จำนวน 1 แห่ง เพื่อคอยสอดส่องดูและอาชญากรรมในพื้นที่ ทำให้ไม่มีเหตุอาชญากรรมเกิดขึ้นแต่มีเหตุการณ์ลักขโมยทรัพย์สินประชาชนและทำลายทรัพย์สินของราชการ ซึ่ง องค์การบริหารส่วนตำบลวังเย็น ก็ได้ดำเนินการป้องกันการเกิดเหตุดังกล่าว จากการสำรวจข้อมูลพื้นฐานพบว่าส่วนมากครัวเรือนมีการป้องกันอุบัติภัยอย่างถูกวิธีมีความปลอดภัยในชีวิตและทรัพย์สิน ปัญหาคือจากข้อมูลที่สำรวจพบว่าส่วนใหญ่ไม่มีการป้องกันอุบัติเหตุ อาชญากรรม วิธีการแก้ปัญหาขององค์การบริหารส่วนตำบลวังเย็น ที่สามารถดำเนินการได้ตามอำนาจหน้าที่อย่างเป็นรูปธรรม ถึงแม้งบประมาณที่มีอยู่จะจำกัด แต่ก็สามารถดำเนินโครงการการติดตั้งกล้อง ( CCTV ) ในจุดที่เป็นที่สาธารณะ หน้าโรงเรียน,ศูนย์พัฒนาเด็กเล็ก และบริเวณทางแยก ในพื้นที่ หมู่ที่ 1-6 จำนวน 12 จุด, และกล้องวงจรปิดที่ไม่ใช่ CCTV อีกจำนวน 5 จุด รวมทั้งได้ตั้งจุดตรวจ จุดสกัด จุดบริการ ในช่วงเทศกาลที่มีวันหยุดหลายวันเพื่ออำนวยความสะดวกให้กับประชาชน แต่ปัญหาที่พบคือการทะเลาะวิวาทของกลุ่มวัยรุ่นโดยเฉพาะในสถานที่จัดงานดนตรี งานมหรสพ เป็นปัญหาที่ชุมชนได้รับผลกระทบเป็นอย่างมาก การแก้ไขปัญหา คือการแจ้งเตือนให้ผู้ปกครองดูแลบุตรหลานของตน ประชาสัมพันธ์ให้ทราบถึงผลกระทบ ผลเสียหาย และโทษที่ได้รับจากการเกิดเหตุทะเลาะวิวาท การขอความร่วมมือไปยังผู้นำ การขอกำลังจาก ตำรวจ ผู้นำ อปพร. เพื่อระงับเหตุไม่ให้เกิดความรุนแรง แต่จะไม่ให้เกิดขึ้นเลยยังเป็นปัญหาที่ปัจจุบันไม่สามารถที่จะแก้ไขได้ ทั้งที่มีการร่วมมือกันหลายฝ่าย เป็นเรื่องที่ทาง องค์การบริหารส่วนตำบลวังเย็น จะต้องหาวิธีที่จะแก้ไขปัญหาให้กับประชาชนต่อไปตามอำนาจหน้าที่ที่สามารถดำเนินการได้

**๔.๔ ยาเสพติด**

ปัญหายาเสพติดในชุมชนขององค์การบริหารส่วนตำบลวังเย็น จากการที่ทางสถานีตำรวจภูธรอำเภอเมืองนครปฐม ได้แจ้งให้ข้อมูลกับ อบต. วังเย็น ให้ทราบนั้นพบว่าในเขต องค์การบริหารส่วนตำบลวังเย็น มีผู้ที่ติดยาเสพติดแต่เมื่อเทียบกับพื้นที่อื่นถือว่าน้อย และยังไม่พบผู้ค้า เหตุผลก็เนื่องมาจากว่าได้รับความร่วมมือกับทางผู้นำประชาชนหน่วยงานขององค์การบริหารส่วนตำบลวังเย็น ที่ช่วยสอดส่องดูแลอยู่เป็นประจำ การแก้ไขปัญหาขององค์การบริหารส่วนตำบลวังเย็น สามารถทำได้เฉพาะตามอำนาจหน้าที่เท่านั้น เช่น การณรงค์ การประชาสัมพันธ์ การแจ้งเบาะแส และการฝึกอบรมให้ความรู้ ถ้านอกเหนือจากอำนาจหน้าที่ก็เป็นเรื่องของอำเภอหรือตำรวจแล้วแต่กรณี ทั้งนี้ องค์การบริหารส่วนตำบลวังเย็น ก็ได้ให้ความร่วมมือมาโดยตลอด

ตามที่องค์การบริหารส่วนตำบลวังเย็น ได้ดำเนินโครงการสำรวจข้อมูลพื้นฐานในเขต องค์การบริหารส่วนตำบลวังเย็น ประจำปีงบประมาณ พ.ศ. 2561 เพื่อนำผลการสำรวจมาพิจารณาแก้ไขปัญหาที่เกิดขึ้นให้แก่ชุมชน ผลการสำรวจพบว่าประชาชนในเขตองค์การบริหารส่วนตำบลวังเย็น มีประชากรที่สูบบุหรี่ มีจำนวนมากกว่าผู้ที่ดื่มสุรา

**๔.๕ การสังคมสงเคราะห์**องค์การบริหารส่วนตำบลวังเย็น ได้ดำเนินการด้านสังคมสังเคราะห์ดังนี้

๑. ดำเนินการจ่ายเบี้ยยังชีพให้กับผู้สูงอายุ ผู้พิการ และผู้ป่วยเอดส์

๒. รับลงทะเบียนและประสานโครงการเงินอุดหนุนเพื่อการเลี้ยงดูเด็กแรกเกิดตามนโยบายรัฐ

๓. ประสานการทำบัตรผู้พิการ

๔. ตั้งโครงการช่วยเหลือผู้ยากจน ยากไร้ รายได้น้อย และผู้ด้อยโอกาสไร้ที่พึ่ง

๕. ตั้งโครงการปรับปรุงซ่อมแซมบ้านผู้ยากจน รายได้น้อย

**๕ ระบบบริการพื้นฐาน**

 **๕.๑ การคมนาคมขนส่ง**

(1)ทางบกในเขตพื้นที่ องค์การบริหารส่วนตำบลวังเย็น ใช้เส้นทางคมนาคมขนส่งทางบกเป็นหลัก เนื่องจากไม่มีการคมนาคมขนส่งน้ำ และทางรางฯลฯ ส่วนใหญ่เป็นถนนคอนกรีตเสริมเหล็กและถนนลาดยางต่างๆ คิดเป็นร้อยละ 70 ของพื้นที่ ถนนสายหลัก ได้แก่ ถนนสายวังเย็น –ลำพยา , ถนนสายวังเย็น –บางแขม และ ถนนสายวังเย็น – หนองดินแดง

โดยผู้บริหารมีนโยบายที่จะดำเนินการก่อสร้างถนนคอนกรีตเสริมเหล็กและถนนลาดยางทุกสาย โดยใช้งบประมาณของ อบต.เอง และ ขอสนับสนุนหน่วยงานต่างที่เกี่ยวข้อง ปัญหาคือ อบต.วังเย็น ไม่สามารถดำเนินการได้เนื่องจากพื้นที่ยังไม่เป็นที่สาธารณะจะดำเนินการได้ก็ต่อเมื่อต้องเป็นที่สาธารณะ

(2)ทางน้ำ ไม่มี

(3)ทางราง ไม่มี

(4)ทางอื่นๆ ไม่มี

 **๕.๒ การไฟฟ้า**

การขยายเขตไฟฟ้า ปัจจุบันมีไฟฟ้าใช้ทุกครัวเรือน คิดเป็น ๑๐๐ เปอร์เซ็นต์ ปัญหาคือไฟฟ้าส่องสว่างทางหรือที่สาธารณะยังไม่สามารถดำเนินการครอบคลุมพื้นที่ได้ทั้งหมด เนื่องจากพื้นที่ที่มีความต้องการให้ติดตั้งไฟฟ้าส่องสว่างนั้นยังไม่เป็นที่สาธารณะ องค์การบริหารส่วนตำบลวังเย็น จึงไม่สามารถดำเนินการได้เช่นเดียวกับถนน การแก้ปัญหาคือ ประสานความร่วมมือกันในหลายๆ ฝ่าย เพื่อที่จะทำความเข้าใจกับประชาชนในพื้นที่ และวิธีการที่จะดำเนินการแก้ไขอย่างไร ทั้งนี้ องค์การบริหารส่วนตำบลวังเย็น ก็ได้ตั้งงบประมาณในส่วนนี้ไว้แล้ว และได้แจ้งประชาสัมพันธ์ให้ประชาชนได้รับทราบถึงเหตุผลเพื่อที่จะได้ช่วยกันแก้ไขปัญหาให้กับชุมชน ปัจจุบันในเขตองค์การบริหารส่วนตำบลวังเย็น มีไฟฟ้าใช้ ดังนี้

(๑) จำนวนครัวเรือนที่ใช้ไฟฟ้าครบทุกหลังคาเรือน

 (๒) ไฟฟ้าสาธารณะครอบคลุมถนนทุกสายในเขตองค์การบริหารส่วนตำบลวังเย็น

 **๕.๓ การประปา**

การประปา องค์การบริหารส่วนตำบลวังเย็น มีกิจการประปาเป็นเอง สามารถให้บริการได้ครอบคลุมทุกหลังคาเรือน คิดเป็น ๑๐๐ เปอร์เซ็นต์ และมีน้ำใช้ตลอดทั้งปี ปัญหาคือ มีเรื่องน้ำประปาขุ่นบ่อยครั้ง สาเหตุเนื่องจากเป็นท่อประปาเก่าเกิดการตกตะกอนของน้ำ และไม่มีแหล่งน้ำดิบในการผลิตประปาต้องขอใช้จากพื้นที่อื่นทำให้มีค่าใช้จ่ายมาก ประปาของ อบต. ยังไม่สามารถที่จะผลิตเป็นน้ำประปาสำหรับบริโภคได้ ต้องใช้งบประมาณสูงมากในการดำเนินการ ปัจจุบัน อบต. ยังไม่ประสบปัญหาการขาดแคลนน้ำสามารถที่จะจัดหาน้ำดิบสำหรับผลิตประปาให้หมู่บ้านได้ การแก้ปัญหาคือ การลงพื้นที่ดำเนินการแก้ไขตามจุดที่เกิดปัญหาในทันที การพิจารณาโครงการต่างๆ ที่ไม่สามารถดำเนินการได้นั้นเช่นโครงการก่อสร้างโรงสูบจ่ายสารเคมีและเก็บสารเคมีการประปา ฯลฯองค์การบริหารส่วนตำบลวังเย็น ก็ได้นำบรรจุในแผนพัฒนาเพื่อที่จะพิจารณาดำเนินการในปีต่อไปเมื่อมีงบประมาณและความจำเป็นก็สามารถดำเนินโครงการได้ต่อเนื่องเพื่อตอบสนองต่อความต้องการของประชาชนต่อไปปัจจุบันประชาชนมีประปาใช้ ดังนี้

 (๑) จำนวนครัวเรือนที่ใช้น้ำประปา 797 ครัวเรือน

 (๒) หน่วยงานเจ้าของกิจการประปาของอบต.วังเย็น ๑แห่ง

(๓) ปริมาณการใช้น้ำประปาเฉลี่ย๕๐๐ – ๕๕๐ลบ.ม. ต่อวัน

(๔) แหล่งน้ำดิบที่ใช้ผลิตน้ำประปาได้จาก

4.1 สระน้ำหนองใหญ่

4.2 แหล่งน้ำผิวดิน

4.3 แหล่งน้ำใต้ดิน ได้จาก หอถังประปาบาดาล จำนวน 11 หอถัง

 **๕.๔ โทรศัพท์**

มีตู้โทรศัพท์สาธารณะ จำนวน 6 ตู้ เพียงพอทั้ง 6 หมู่บ้าน แต่ไม่นิยมใช้เท่าใดนัก ส่วนใหญ่ใช้โทรศัพท์เคลื่อนที่ จึงไม่มีปัญหาด้านการติดต่อสื่อสาร

 **๕.๕ ไปรษณีย์หรืการสื่อสารหรือการขนส่ง และวัสดุครุภัณฑ์**

(๑) ที่ทำการไปรษณีย์โทรเลข - แห่ง

####  (๒) สถานีโทรคมนาคมอื่นๆ - แห่ง

**๖ ระบบเศรษฐกิจ**

 **๖.๑ การเกษตร**

ประชากรส่วนใหญ่นิยมปลูก พืชน้ำ ( ผักบุ้ง , ผักกระเฉด ) รองลงมา สวนผลไม้(ส้ม ,มะม่วง , กล้วย, มะพร้าว, มะละกอ) , การเพาะเห็ด ,ไม้ผล ( มะนาว , มะกรูด ) , พืชผักสวนครัว และมีการทำนาข้าว บ้างในบางพื้นที่

 **๖.๒ การประมง**

ประชากรในเขตตำบลวังเย็นปัจจุบันส่วนใหญ่ประกอบอาชีพการประมง คือ เลี้ยงสัตว์น้ำ (ปลา,กุ้ง )

 **๖.๓ การปศุสัตว์**

เป็นการประกอบการในลักษณะเลี้ยงในครัวเรือนเป็นอาชีพหลักและอาชีพเสริม เช่น การเลี้ยงไก่ไข่ ไก่ชน เป็ดโคสุกรจิ้งหรีด

 **๖.๔ การบริการ**

โรงแรม - แห่ง

ร้านอาหาร/ร้านค้า/ร้านขายของชำ 20 แห่ง

โรงภาพยนตร์ - แห่ง

สถานีขนส่ง - แห่ง

ร้านเกมส์ - แห่ง

บริษัทประกอบกิจการสนามกอล์ฟ ๑ แห่ง

 **๖.๕ การท่องเที่ยว**

ใน องค์การบริหารส่วนตำบลวังเย็น ไม่มีแหล่งท่องเที่ยวแต่ได้ส่งเสริมการท่องเที่ยวให้เกิดขึ้นในชุมชน เช่น การจัดงานประเพณีต่างๆ, งานประจำปีวัดวังเย็น จะมีผู้คนจากต่างพื้นที่มาเที่ยวงานเป็นจำนวนมาก

 **๖.๖ อุตสาหกรรม**

ฟาร์มเลี้ยงสัตว์ ๓ แห่ง

โรงเพาะเห็ด ๗ แห่ง

บริษัทประกอบกิจการสนามกอล์ฟ ๑ แห่ง

บริษัทผลิตเครื่องดื่มชูกำลัง ๑ แห่ง

โรงหล่อพระ ๑ แห่ง

โรงทำไม้กรอบรูป ๑ แห่ง

โรงตีเหล็ก ๑ แห่ง

โรงผลิตน้ำดื่ม ๑ แห่ง

ห้างหุ้นส่วนจำกัดประกอบกิจการเสื้อผ้า ๑ แห่ง

โรงผลิตเส้นขนมจีน ๑ แห่ง

อู่ซ่อมรถจักรยานยนตร์ ๑ แห่ง

ร้านค้า/ร้านอาหาร/ร้านขายของชำ ๑๖ แห่ง

 **๖.๗ การพาณิชย์และกลุ่มอาชีพ**

- กลุ่มเกษตรผลิตผักกระเฉด, ผักสวนครัวประเภทอื่นๆ

- กลุ่มเกษตรผู้เลี้ยงปลา,ไก่ไข่,ไก่เนื้อ,ไก่ชน และสุกร

- ฟาร์มขนาดใหญ่ (เบทาโกร) ผลิตไก่เนื้อและสุกร ส่งออกและบริโภคในประเทศ

 **๖.๘ แรงงาน**

จากการสำรวจข้อมูลพื้นฐานพบว่า ประชากรที่มีอายุ ๑๕ – ๖๐ ปี อยู่ในกำลังแรงงาน ร้อยละ 69.13 เมื่อเทียบกับอัตราส่วนกับจังหวัด ร้อยละ ๗๓.๙๙ ซึ่งน้อยกว่ามาก แต่ค่าแรงในพื้นที่ต่ำกว่าระดับจังหวัด โดยเฉพาะแรงงานด้านการเกษตร ประชากรอายุระหว่าง ๒๕ – ๕๐ ปี บางส่วน ไปรับจ้างทำงานนอกพื้นที่ แต่ก็ไม่ได้เดินทางไกลมากนัก เนื่องจากพื้นที่ตำบลวังเย็นอยู่ในเขตอำเภอเมืองนครปฐม และมีประชากรบางส่วนที่ไปทำงานต่างประเทศ ปัญหาที่พบคือ ประชากรต้องไปทำงานนอกพื้นที่ในเมืองที่มีโรงงานอุตสาหกรรม บริษัท ห้างร้านใหญ่ๆ เพราะในพื้นที่ไม่มีโรงงานอุตสาหกรรมที่มีการจ้างแรงงานขนาดใหญ่จึงไม่จำเป็นต้องจ้างแรงงานจำนวนมาก ปัญหานี้ยังไม่สามารถแก้ไขได้

**7.ศาสนา ประเพณี วัฒนธรรม**

 **7.๑ การนับถือศาสนา**

 ประชากรในพื้นที่ส่วนใหญ่นับถือ ศาสนาพุทธ จะมีส่วนน้อยมากที่นับถือศาสนาอื่น เช่นคริสต์ และอิสลาม มี ศาสนสถานทางพุทธศาสนา (วัดวังเย็น)จำนวน ๑ แห่ง

 **7.๒ ประเพณีและงานประจำปี**

- ประเพณีวันขึ้นปีใหม่ ประมาณเดือน มกราคม

- งานประจำปีวัดวังเย็น ประมาณ เดือน มีนาคม

- ประเพณีวันสงกรานต์ ประมาณเดือน เมษายน

- ประเพณีลอยกระทง ประมาณเดือน ตุลาคม พฤศจิกายน

- ประเพณีวันเข้าพรรษา ออกพรรษา ประมาณเดือน กรกฎาคม ตุลาคม พฤศจิกายน

 **7.๓ ภูมิปัญญาท้องถิ่น ภาษาถิ่น**

**- ภูมิปัญญาท้องถิ่น** ประชาชนในเขต องค์การบริหารส่วนตำบลวังเย็น ได้อนุรักษ์ภูมิปัญญาท้องถิ่น ได้แก่ ทำอิฐมอญ

- **ภาษาถิ่น** ส่วนมากร้อยละ ๙๐ % พูดภาษากลาง

**7.๔ สินค้าพื้นเมืองและของที่ระลึก**

ประชาชนในเขตองค์การบริหารส่วนตำบลวังเย็นได้ผลิตของใช้พื้นเมืองขึ้นใช้ในครัวเรือนและเหลือเอาไว้จำหน่วยบ้าง ได้แก่ น้ำดื่มยาดมสมุนไพร ยาหม่องเครื่องจักสาร ฯลฯ

**8.ทรัพยากรธรรมชาติ**

 **8.๑ น้ำ**

ที่ใช้ในการอุปโภค-บริโภค เป็นน้ำที่ได้จากน้ำฝน และน้ำดิบจากบ่อบาดาลซึ่งจะต้องนำมาผ่านกระบวนการของระบบประปา สำหรับน้ำใต้ดินมีปริมาณน้อย ไม่สามารถนำขึ้นมาใช้ให้พอเพียงได้ แหล่งน้ำที่สำคัญจำแนกได้ดังนี้

(1) คลองชลประทาน (2) คลองท่าผา- บางแก้ว(สายหลัก )

(3) คลองห้วยสามสาม (4) คลองไส้ไก่ต่างๆ และบ่อน้ำที่ชาวบ้านขุดไว้ใช้ทางการเกษตร

(5) ประปาบาดาล จำนวน 11 หอถัง

**8.๒ ป่าไม้**

ตำบลวังเย็น อยู่ในเขตอำเภอเมือง ฯ เป็นร่องรอยป่าธรรมชาติที่สำคัญยิ่งอีกแห่งหนึ่ง ไม้สำคัญได้แก่ ยางนามีทั้งต้นเล็กและต้นใหญ่ และมีไม้ยืนต้นชนิดอื่น ๆ อีกเป็นจำนวนมาก เช่น ตะเคียนทอง ตะเคียนหนู ข่อย กร่าง มะดัน และมะพลับ เป็นต้นนอกจากนี้ยังมีสัตว์ป่าหลายชนิด เช่น กระรอก กระแต ลิงป่า และนกชนิดต่างๆป่าที่ปลูกขึ้นใหม่ในพื้นที่ต่าง ๆ ซึ่งเป็นที่น่ายินดีเป็นอย่างยิ่งว่าปัจจุบันวัด สถานที่ราชการ และสถานศึกษาหลายแห่งได้ให้ความสำคัญแก่เรื่องปลูกป่าโดยดำเนินการปลูกป่าในโอกาสวันสำคัญต่าง ๆ ของชาติมากขึ้นจนกลายเป็นป่าไม้ร่มรื่น มีไม้หลากหลายชนิด ทั้งไม้พื้นเมืองและไม้ถิ่นอื่น

 **8.๓ ภูเขา**

ในเขต องค์การบริหารส่วนตำบลวังเย็น ไม่มีภูเขา

 **8.๔ ทรัพยากรธรรมชาติที่สำคัญขององค์กรปกครองท้องถิ่น**

ในพื้นที่ของ องค์การบริหารส่วนตำบลวังเย็น ส่วนมากเป็นพื้นที่สำหรับเพาะปลูก ที่อยู่อาศัย ร้านค้า สถานประกอบการ ตามลำดับ และมีพื้นที่เพียงเล็กน้อยที่เป็นพื้นที่สาธารณะ ทรัพยากรธรรมชาติในพื้นที่ ก็ได้แก่ ดิน น้ำ ต้นไม้ อากาศที่ไม่มีมลพิษ ปัญหาคือ ต้องอาศัยน้ำดิบจากแหล่งอื่น และน้ำฝนน้ำในการเกษตรก็ต้องรอฤดูฝน มีแหล่งน้ำใช้ในการเกษตรไม่เพียงพอ ปัญหาคือยังไม่สามารถหาแหล่งน้ำสำหรับการเกษตรได้เพิ่มขึ้น เพราะพื้นที่ส่วนมากเป็นของประชาชน เอกชน โครงการปลูกต้นไม้ในวันสำคัญต่างๆ ในพื้นที่ของตนเองและที่สาธารณะรวมทั้งปรับปรุงสภาพภูมิทัศน์ของเมืองให้ร่มรื่นสวยงาม ให้เป็นเมืองน่าอยู่ เป็นที่พักผ่อนหย่อนใจของประชาชน ฯลฯ

**9. อื่น ๆ**

 **-** ไม่มี